open-index/open-wikipedia-markdown huggingface dataset:
Økonomisk union

En **økonomisk union** er en form for internasjonal økonomisk integrasjon. Det er en mer omfattende form for økonomisk integrasjon enn et frihandelsområde, en tollunion og et fellesmarked og dermed den høyeste av de fire vanlige typene for økonomisk integrasjon. I tillegg til indre frihandel (frihandelsområde), felles handelshindringer overfor ikke-medlemmer (tollunion) og fri flyt av produksjonsfaktorene arbeidskraft og kapital (fellesmarked) innebærer en økonomisk union at medlemslandene har harmonisert bredere økonomiske politikkområder og overlatt kontrollen over dette til et overnasjonalt organ. Landenes nasjonale valutaer er også byttet ut med en felles valuta.

## EU som økonomisk union
Verdens eneste økonomiske union er Den europeiske union (EU). EUs valutasamarbeid har røtter tilbake til 1969 og Det europeiske monetære system ble etablert i 1979. Men det var først i 1991, med Maastricht-traktaten, at valutasamarbeidet tok et virkelig stort steg framover da Det europeiske råd vedtok å etablere en økonomisk og monetær union innen 1999. I dag er 12 av EUs 25 medlemsland medlemmer i Den europeiske monetære union(EMU), som blant annet innebærer at de har den felles valutaen euro og at de har overlatt sine pengepolitiske virkemidler til Den europeiske sentralbanken (ECB).

## Kilder
* 
*
Faure Chomón

**Faure Chomón Mediavilla** (født 15. januar 1929 i Havanna i Cuba, død 5. desember 2019) var en kubansk opprører, politiker og diplomat.

Han ble leder av Det revolusjonære direktorat (*[[El Directorio Revolucionario]]*) på Cuba etter at organisasjonens første leder, José Antonio Echeverría ble drept av Fulgencio Batistas politi 13. mars 1957. 

I februar 1958 ankom han og en del andre opprørere sjøveien fra Mexico til Escambray-fjellene i regionen Sancti Spíritus der de bygde opp en gerilja i kampen mot Batista. I august 1958 møttes han og Che Guevara til forhandlinger og Chomóns styrker sluttet seg til Guevaras tropper og deltok også i erobringen av Santa Clara i desember 1958. 

Etter revolusjonen i 1959 hadde Chomón en rekke verv i hæren, regjering og statsapparat. Han var Cubas ambassadør til Sovjetunionen og medlem av sentralkomitéen i Cubas kommunistiske parti (*[[Partido Comunista de Cuba]]*).

## Referanser
Ludwig-Landmann-Straße

**Ludwig-Landmann-Straße** er en stor gate i Frankfurt am Main. Den ligger i den vestlige delen av byen, og løper gjennom bydelene Bockenheim, Rödelheim, Hausen og Praunheim. Den er del av riksvei 44. I motsetning til de andre store gatene i byen er den ikke særlig gammel, men ble bygget i det 20. århundre. Gaten er oppkalt etter Frankfurts tidligere overborgermester Ludwig Landmann.
Juninho

***Juninho*** er navnet til flere brasilianske fotballspillere:

*Juninho Cabral, brasiliansk fotballspiller født 1992
*Juninho Paulista, vinner av VM i fotball 2002 (spilte 5 minutter), født 1973
*Juninho Petrolina, født 1974
*Juninho Pernambucano, Lyonspiller og Confederations Cup 2005-vinner, født 1975. Spilte i VM i fotball 2006
*Junio César Arcanjo, født 1983 
*Wilson Aparecido Xavier Junior Juninho, født 1984
Paul Baloff

**Paul Baloff** (født 25. april 1960, død 2. februar 2002) var en amerikansk sanger, mest kjent som vokalisten i thrash metal-bandet Exodus. Han var medlem av Exodus i periodene 1981–1986, 1996–1998 og 2001–2002. Baloff var også medlem av Heathen en kort periode i 1988.

I begynnelsen av 2002 fikk Baloff slag og havnet i koma. De pårørende fikk bekreftet at Baloff aldri ville bli den samme igjen, og at han ville være kraftig funksjonshemmet dersom han våknet av komaen. Familien bestemte seg derfor for å stanse maskinen som holdt ham i live. Den 2. februar ble Baloff erklært død.

## Diskografi
### Exodus
* 1982: *1982 demo* (demo)
* 1985: *[[Bonded by Blood]]*
* 1992: *Lessons in Violence* (samlealbum)
* 1997: *[[Another Lesson In Violence]]* (konsertalbum)

## Referanser


## Eksterne lenker
* 
* 
*
European Law Students’ Association

**European Law Students’ Association** (**ELSA**) er en internasjonal, uavhengig, upolitisk og ideell organisasjon av og for jusstudenter og unge jurister. Organisasjonen tilbyr en rekke aktiviteter til sine medlemmer som skal bidra til å utvikle deres juridiske og personlige egenskaper. Organisasjonen har hovedkontor i Brussel.

ELSA har konsultativ status i eller samarbeidsavtaler med flere internasjonale organisasjoner, blant annet Europarådet, FNs økonomiske og sosiale råd, FNs kommisjon for internasjonal handelsrett, UNESCO og FNs høykommissær for flyktninger.

## Historie
ELSA ble grunnlagt av fem jusstudenter fra Østerrike, Ungarn, Polen og Vest-Tyskland i Wien i 1981, og er idag verdens største upolitiske jusstudentorganisasjon. Organisasjonen har omkring 50&nbsp;000 medlemmer fordelt på 375 juridiske fakulteter i 43 land. I Norge har organisasjonen lokalgrupper ved de juridiske fakultetene i Bergen, Kristiansand, Oslo, Stavanger og Tromsø. 

## Aktiviteter
ELSAs aktiviteter fordeles områder:

* Seminars & Conferences (S&C)

* Academic Activities (AA)

* Professional Development (PD) 
* Competitions

## Institusjonelle relasjoner
ELSA har oppnådd konsultativ status hos flere FN-organer. I 1994 fikk ELSA konsultativ status i kategori C i UNESCO, og i 1994 fikk ELSA spesiell konsultativ status hos ECOSOC . I tillegg inviterer UNCITRAL (United Nations Commission on International Trade Law) ELSA delegasjoner til å delta på sine sesjoner. Videre fikk ELSA observatørstatus hos WIPO i 2005.

I 2000 fikk ELSA deltakende status (Participatory Status) hos Europarådet. Samarbeidet mellom organisasjonene ble videre styrket i 2008 når de inngikk en avtale om å samarbeide om menneskerettigheter. ELSA har også en samarbeidsavtale med UNHCR.

## Referanser


## Eksterne lenker
* ELSA – Internasjonal side
* ELSA Norge 
* ELSA Østerrike
* ELSA Tyskland
* ELSA Italia
* ELSA Polen
* ELSA Romania
* ELSA Sveits
* ELSA Nederland
Maniche

**Maniche**, egentlig **Nuno Ricardo Oliveira Ribeiro** (født 11. november 1977 i Lisboa) er en portugisisk fotballspiller. Han er midtbanespiller i den tyske klubben FC Köln, og på .

Maniche spilte i Porto fra 2002 til 2005, i denne perioden vant klubben UEFA-cupen i 2003 og Mesterligaen i 2004. I 2005 ble Maniche solgt til Dynamo Moskva for 16 millioner euro. I januar 2006 gikk han til Chelsea på et halvt års utleiekontrakt.

## Referanser


## Eksterne lenker
*
Simão Sabrosa

**Simão Pedro Fonseca Sabrosa** (født 31. oktober 1979 i Constantim, Vila Real) bedre kjent som **Simão** er en portugisisk fotballspiller som i 2014 spiller for den spanske klubben Espanyol.

Den  spilte tidligere for tyrkiske Beşiktaş. Simão er en meget rask kantspiller som spiller i angrep/midtbane-leddet, med evnen til lynraske driblerier og en smak for å skåre avgjørende mål. Han har en raffinert teknikk, kan spille på begge sider av banen, og er en ekspert i å ta straffer og frispark.

Sommeren 2005 var Simão nesten klar for overgang til Liverpool FC, men forhandlingene stoppet opp da Benfica i siste liten økte prisen for spilleren. 

Sommeren 2007 skrev Simão under for den spanske storklubben Atlético Madrid.

22. desember 2010 skrev han under for Beşiktaş.

## Meritter
* Portugal, aldersbestemte landslag:
** 1996 – Europeiske Under-16 Championship
* :
** 46 A-landskamper og 10 mål for Portugal
** Med i den portugisiske troppen i fotball-VM 2006
* Benfica
** Portugisiske cup – 2004
** Superliga – 2005

## Karriere som spiller
Oppdatert pr 3. august 2007

* Totalt inkl alle nasjonale og internasjonale cupkamper

## Referanser


## Eksterne lenker
* 
* 

* FootballDatabase.com statistics for Simão Sabrosa
Anthony Minghella

**Anthony Minghella** (født 6. januar 1954 på Isle of Wight, død 18. mars 2008) var en britisk filmregissør og manusforfatter.

I 1996 vant han en Oscar for beste regi med filmen *[[Den engelske pasienten]]* (*The English Patient*).

## Filmografi (som regissør)
* *[[Truly Madly Deeply]]* (1990)
* *[[Mr. Wonderful]]* (1993)
* *[[Den engelske pasienten (film)|Den engelske pasienten]]* (1996)
* *[[Den talentfulle mr. Ripley (1999)|Den talentfulle mr. Ripley]]* (1999)
* *[[Play]]* (2000)
* *[[Cold Mountain]]* (2003)
* *[[Breaking and Entering]]* (2006)
* *[[The No. 1 Ladies Detective Agency]]* (2008)

## Referanser


## Eksterne lenker
*
Vestgøtaloven

Den eldre **Vestgøtaloven** (svensk *Västgötalagen*) er den eldste sammenhengende skrift/bok på det svenske språket. Man antar at den er skrevet av Birger Jarls storebror Eskil Magnusson, lovmann i Vestergøtland rundt år 1220. Den eldste avskriften av Vestgøtaloven fra ca. 1280 blir oppbevart på Kungliga bibliotekets håndskriftavdeling, med håndskriftsnummer B59.

Det finnes et fragment av et enda eldre svensk skrift, blant annet B193 som også er en avskrift av samme lov. Bevart kun i fragment er også den eldre Hednaloven.

Et av de mest siterte linjene i Vestgøtaloven er fra dets *Rättslösabalk* som lyder: «Sveær egho konong at taka ok sva vrækæ». Hva denne linjen betyr, er derimot omdiskutert. Den tradisjonelle tolkningen innebærer at svearne skulle ha rett til velge vestgøternes konge, hvilket fremfor alt tilhengerne av vestgøtaskolen nekter for at det er riktig. Disse hevder isteden at «sveær» var en benevning som på 1200-tallet tilsvarte dagens begrep «svensker». Den tradisjonelle tolkningen fikk derimot støtte fra Saxo Grammaticus, som i sin skildring av Danmarks historie fra til 1185 har et kort avsnitt om 1120-tallets svenske tronstrider. I dette framgår det tydelig at Saxo oppfattet sveaer og gøter som to ulike folkeslag, og at bare sveaerne hadde formell rett til å velge konge. I tillegg fremgår det også i en annen del av Vestgøtaloven at den skiller mellom svensker, vestgøter og smålendinger. Begrepet «svensker» i moderne mening er ikke belagt før på 1400-tallet. Før den tid pekte det øyensynlig på innbyggerne i området Mälaren.

I den eldste Vestgøtaloven fra rundt 1200 finnes en liste over bøter for manndrap:
* For drap på en ættbåren fra Vestgøtaland bøtes 936 ørtug.
* For drap på en ættleden (dvs. adoptert) bøtes 792 ørtug.
* For drap på en annen svenske bøtes 752 ørtug.
* For drap på en danske eller nordmann bøtes 144 ørtug.
* For drap på en løysing bøtes omtrent det samme.
* For drap på en trell bøtes rundt 90 ørtug.

Den yngre Vestgøtaloven ble redigert etter 1281 og finnes bevart i en håndskrift fra midten av det påfølgende tiår. Den nye loven var en omarbeidelse av den tidligere.

## Referanser


## Se også
* Upplandsloven
* Codex Runicus

## Eksterne lenker
* Den äldre västgötalagen
* Manuskriptsida från Kungliga Bibliotekets handskriftavdelning
Duluth

**Duluth** har flere betydninger:

* Duluth (Minnesota), hovedsete i Saint Louis County.
* Duluth (Georgia), forstad til Atlanta.
Jordal Amfi (1951)

**Jordal Amfi** (adresse Jordalgt. 1) var en ishall i Oslo. Den ble bygget til De olympiske leker i Oslo i 1952, og ble innviet i desember 1951. Hallen ble betydelig ombygget og fikk nytt utseende og innredning i forbindelse med A-VM i ishockey i 1999. Hallen var driftet av Oslo kommune. 

Jordal Amfi hadde 3&nbsp;078 sitteplasser og 1&nbsp;372 godkjente ståplasser. I henhold til kravene i 2016, var godkjent tilskuerantall 4&nbsp;450, men arenaen hadde tidligere kapasitet til langt flere. Opprinnelig tilskuerkapasitet var 11&nbsp;000. Hallen hadde 9 VIP-losjer inne på selve arenaen med et tilhørende servicebygg.  

Hallen ble revet i januar 2017. En ny hall åpnet på samme sted i 2020.

11. mai 2019 brant bygningsmateriell ved Jordal Amfi.

## Historie
Den opprinnelige hallen ble tegnet av Rinnan & Tveten og var anlagt i et tidligere teglsteinanlegg. Den var derfor gravd dypt inn i terrenget, noe som ga anlegget en asymmetrisk form og en særlig intim atmosfære.

Hallen var opprinnelig uten heldekkende tak, men dette ble hengt opp i stålvairere over anlegget og festet med barduner i bakken i 1971. Hallen ble også brukt til konserter, boksing, håndball, innebandy og kunstløp.

I tilknytning til den tradisjonelle ishallen ble den såkalte Ungdomshallen åpnet i 1989. 

I 2016 ble den siste landslagskampen på Jordal Amfi, spilt.

## Bildegalleri

Fil:Jordal Amfi A-20027 Ua 0010 031.jpg|Jordal Amfi i 1952.Foto: Widerøes Flyveselskap / Vilhelm Skappel / Oslo byarkiv
Fil:JAinne2.JPG|Jordal Amfi innvendig, sett mot den høye svingen som er bygget i det tidligere teglsteinsverket
Fil:JAfeste8.JPG|Festeanordningen for takopphenget
Fil:JAfeste5.JPG|Detalj fra bardunen for takopphenget


## [[Nye Jordal Amfi ]]

Før sommeren 2015 ble det vedtatt å rive anlegget, da dette var utdatert og kondemnabelt. Rivingen begynte 26. januar 2017, og planlagt ferdigstillelse av det nye anlegget var på det tidspunktet september 2018. Nye Jordal Amfi åpnet i 2020. Arkitekt for den nye arenaen er Hille Melbye arkitekter. Den nye hallen har  sitteplasser, delvis over to plan. Hallen er energiøkonomisk, med et planlagt energiforbruk på én million kilowattimer i året, dersom det blir solceller på taket, mens den gamle hallen hadde et forbruk på 4,5 millioner kilowattimer.

## Referanser


## Eksterne lenker
* 
* Ishaller og baner i Norge Presentasjon hos Norges Ishockeyforbund
* Presentasjon hos Vålerenga Ishockey
* Presentasjon hos Oslo kommune
* Slik blir Nye Jordal Amfi 
* Nye Jordal Amfi - Slik bygger vi Oslo 
* Født 1951 – død 2017: RIP, og takk for alt, Jordal Amfi
Tibia

:*Tibia er også et [[Tibia (videospill)|videospill]].*

**Tibia** eller **skinnebenet** er den kraftigste av de to knoklene i leggen. Den andre knokkelen i leggen, som ligger langs utsiden av leggen, er fibula (leggbenet). Den øvre enden av tibia utgjør hele nedre leddflate i kneleddet. Den øvre leddflaten i kneleddet er lårbenet, femur. Foran på innsiden av hele lengden av leggen kan vi kjenne tibia som en flate med ben under huden, også kalt skinneleggen. Den nederste enden av tibia er knoken på innsiden av ankelleddet (mediale malleol). Ankelleddet er et sylinderformet hengselledd med fotrotsbenet talus. Tibia er et hult ben som inneholder benmarg.

Hos leddyr (insekter, edderkoppdyr, mangefotinger og krepsdyr) betegner tibia det andre lange segmentet i et ben, "leggen" som ligger mellom den lange femur og den vanligvis fler-leddete tarsus.


Fil:Megalosaurus right tibia (& left metatarsals).jpg|Fossil tibia (og tre metatarsusben) fra *[[Megalosaurus]]*.
Fil:Fracture tibia+fibula.jpg|Røntgenbilde av brudd i tibia hos en hund.
Fil:Okkulte Tibiakopffraktur.jpg|Kneleddet til et menneske.
Fil:Gray258.png|Leggknoklene til mennesket (høyre ben sett forfra). Skinnebenet til høyre, fibula til venstre.
Nåkkves vei (Oslo)

**Nåkkves vei** (1-11) ligger på Tveita i Oslo, ved Hellerud videregående skole og Tveitasenteret.

Navnet på veien kommer fra Kristin Lavransdatter, som de fleste veiene i dette området. Nåkkve var den første sønnen til Kristin Lavransdatter og Erlend.

Veien har bare nummer fra 1 til 11, og bruker bare numrene med oddetall. Veien har tre store blokker i sentrum, som er blant de største i Oslo. De er på 13 etasjer, og hver av dem har 273 leiligheter. De ble oppført mellom 1967 og 1969.

## Se også
*Liste over Oslos gater

## Referanser


## Litteratur
* 

## Eksterne lenker
* Tveita Borettslag
* Murbyen Oslo
Francisco Fonseca

**José Francisco «Kikin» Fonseca Gúzman** (født 2. oktober 1979 i León i Guanajuato) er en meksikansk fotballspiller. Han spiller for den meksikanske klubben Atlante.

Fonseca spilte for  under VM i fotball 2006, og scoret et mål i gruppespillkampen mot .

## Referanser


## Eksterne lenker
*
So Far, So Good… So What!

***So Far, So Good... So What!*** er Megadeths tredje studioalbum. Mustaine ga gitarist Chris Poland og trommeslager Gar Samuelson sparken og hyret  Jeff Young and Chuck Behler i deres sted. Albumet oppnådde 28.-plass på salgslistene i USA og solgte til platina, til tross for svakere kritisk mottakelse. Teksten på Sex Pistols-coveren «Anarchy in the U.K.» er endret. Produksjonsarbeidet av albumet ble påbegynt av Paul Lani, men Mustaine ga ham sparken og overlot miksingen til Michael Wagener. Mustaine var i ettertid misfornøyd også med Wageners innsats.

## Sporliste
# «Into the Lungs of Hell» (3:29)
# «Set the World Afire» (5:48)
# «Anarchy in the U.K.» (Sex Pistols-cover) (3:00)
# «Mary Jane» (4:25)
# «502» (3:28)
# «In My Darkest Hour» (6:16)
# «Liar» (3:20)
# «Hook In Mouth» (4:40)
#;Bonusspor på Remixed & Remastered-utgivelsen fra 2004
# «Into the Lungs of Hell (Paul Lani Mix)» (3:31)
# «Set the World Afire (Paul Lani Mix)» (5:52)
# «Mary Jane (Paul Lani Mix)» (4:08)
# «In My Darkest Hour (Paul Lani Mix)» (6:11)

## Personell
*Dave Mustaine – Gitar, vokal
*David Ellefson – Bass
*Jeff Young – Gitar
*Chuck Behler – Trommer

## Referanser


## Eksterne lenker
*
Mikael Nilsson (1978)

**Mikael «Micke» Nilsson** (født 24. juni 1978 i Ovesholm) er en svensk tidligere fotballspiller med bakgrunn fra Halmstad, Southampton, Panathinaikos og Brøndby. Han la opp som aktiv spiller i 2012.

Nilsson debuterte for  i 2002 da han scoret to mål i 3-3-kampen mot . Hans siste landskap av totalt 65 var i 2009, mot .

## Referanser


## Eksterne lenker
*
Eli F. Heckscher

**Eli Filip Heckscher** (1879–1952) var en svensk økonomihistoriker. Heckschers største bidrag var innen internasjonal handelsteori, men fremfor alt hans bokverk om merkantilismen ble startpunkt for vitenskapelig forskning på handelspolitikken på 1600-tallet og 1700-tallet. Boka om merkantilismen kom i svensk utgave i 1931, tysk i 1932 og engelsk utgave i 1934.

Heckscher ble utnevnt til æresdoktor ved Københavns Universitet i 1929 og ved Universitetet i Oslo i 1951.

## Referanser

## Litteratur
* Eli F. Heckscher: *Merkantilisment: Ett led i den ekonomiska politikens historia* Verket som grunnla vitenskapelig forskning på merkantilismen som fenomen. Enhver drøftelse av merkantilismen tar teoriene lansert her som utgangspunkt for videre analyse. Stochholm 1931. Engelsk utgave *Mercantilism* George Allen & Unwin 1955
* Lars Magnusson: *Merkantilism: ett ekonomiskt tänkande formuleras* Økonomiskidéhistorie som drøfter kildene til hvordan merkantilismen oppsto, de klassiske tekstene innen merkantilismen og redgjør for forskning på merkantilismen i tiden etter Heckschers verk. 1999 ISBN 91-7150-764-7. Finnes også i engelsk utgave *Mercantilism: the shaping of an economic language* ISBN 0-415-07258-1
Rust in Peace

***Rust in Peace*** er Megadeths fjerde studioalbum, og det første med de velrennomerte musikerne Marty Friedman på gitar og Nick Menza på «lead drums» (iflg. omslaget).

## Sporliste
# «Holy Wars... The Punishment Due» (6:36)
# «Hangar 18» (5:14)
# «Take No Prisoners» (3:28)
# «Five Magics» (5:24)
# «Poison Was the Cure» (2:58)
# «Lucretia» (3:58)
# «Tornado of Souls» (5:22)
# «Dawn Patrol» (1:50)
# «Rust in Peace... Polaris» (5:36)
#;Bonusspor på Remixed & Remastered-utgivelsen fra 2004
# «My Creation» (1:36)
# «Rust in Peace... Polaris» (demo) (5:25)
# «Holy Wars... The Punishment Due» (demo) (6:16)
# «Take No Prisoners» (demo) (3:23)

## Personell
*Dave Mustaine – Gitar, vokal
*David Ellefson – Bass
*Marty Friedman – Gitar
*Nick Menza – Trommer

## Referanser


## Eksterne lenker
*
Countdown to Extinction

***Countdown to Extinction*** er Megadeths femte studioalbum. Dave Mustaine hadde lenge vært i bitter strid med Metallica, og Megadeth klarte aldri toppe Metallica sine album. Albumet Metallica, også kjent som *The Black Album* kom i 1991 og solgte mer enn noen andre Metallica-album tidligere hadde gjort. Dave Mustaine ønsket å legge om stilen for å oppnå den samme suksessen som Metallica, det resulterte med *Countdown to Extinction*. Albumet er ifølge Dave Mustaine selv det beste albumet Megadeth noen gang har gitt ut.

## Sporliste
# «Skin O' My Teeth» (3:13)
# «Symphony of Destruction» (4:02)
# «Architecture of Aggression» (3:34)
# «Foreclosure of a Dream» (4:17)
# «Sweating Bullets» (5:03)
# «This Was My Life» (3:42)
# «Countdown to Extinction» (4:16)
# «High Speed Dirt» (4:12)
# «Psychotron» (4:42)
# «Captive Honour» (4:14)
# «Ashes in Your Mouth» (6:10)
#;Bonusspor på Remixed & Remastered-utgivelsen fra 2004 
# «Crown of Worms» (3:17)
# «Countdown to Extinction» (demo) (3:55)
# «Symphony of Destruction» (demo) (5:29)
# «Psychotron» (demo) (5:28)

## Personell
*Dave Mustaine – Gitar, vokal
*David Ellefson – Bass
*Marty Friedman – Gitar
*Nick Menza – Trommer

## Eksterne lenker
*
Iñigo Landaluze

**Iñigo Landaluze Intxaurraga** (født 1977) er en spansk syklist som sykler for det baskiske laget Euskaltel-Euskadi. Her ble han proff i 2001 og tok  sammenlagt-seieren i ProTour-etapperittet Dauphiné Libéré som han sensasjonelt vant i 2005. Etter dette rittet og fram til mai 2006 kjørte han ikke flere ritt ettersom han var under dopingetterforsking fra en prøve tatt i mai 2005. Landaluze ble frifunnet på alle punkter, og har etter hvert begynt å kjøre igjen. Han var med på Euskaltels Tour de France-lag 2006 som hjelperytter for Iban Mayo.

I 2009 ble han utestengt etter å ha testet positivt for CERA.

## Meritter

;2002
* 2.-plass på 1 .etappe i Euskal Bizikleta

;2003
* 5.-plass i Trofeo Luis Puig 
* 7.-plass i Clasica a Los Puertos

;2004
* 10.-plass i Dauphiné Libéré
 
;2005
* **1.-plass i Dauphiné Libéré**
* 2.-plass på 5. etappe i Dauphiné Libéré

;2006
* 3.-plass på 10. etappe i Tour de France
* 2.-plass på 11, etappe i Vuelta a España

;2007
* 2.-plass på 7. etappe i Tour de France

## Referanser


## Eksterne lenker
* 
*
Geir Mo

**Geir Andersson Mo** (født 1966) er en norsk politiker og direktør i Energigass Norge. Han har tidligere vært administrerende direktør i Norges Lastebileier-Forbund og generalsekretær i Fremskrittspartiet (FrP).

Mo har bakgrunn fra handel og industri, før han i 1990 startet som rådgiver i FrPs stortingsgruppe. Senere var han blant annet fylkessekretær i Telemark FrP, generalsekretær i FrP (1994–2009 og 2010 - 2011) og stabssjef for Siv Jensen (2009-2012) I 2012 ble han administrerende direktør i Norges Lastebileier-Forbund, før han i 2024 ble direktør i Energigass Norge.

Han har hatt flere verv, blant annet i kommune- og fylkespolitikken, Kringkastingsrådet, Makt- og demokratiutredningen, Sykehusapotekene HF, Trygg Trafikk og Opplysningsrådet for Veitrafikken. Siden 2020 har han vært president i Kongelig Norsk Automobilklub. Mo er også fylkesleder i Akershus FrP og medlem av FrPs programkomité for stortingsvalget 2025. I 2024 ble han oppnevnt som medlem av bedriftsforsamlingen og kontrollutvalget i Vinmonopolet.

## Referanser


## Eksterne lenker
* 
* 
* Biografi på FrPs nettsider
*
Egypts president (1953–)

**Egypts president** er statssjef i Egypt og øverstkommanderende for Egypts væpnede styrker. Embetet ble etablert i 1953.

## Krav til embedsholder
Ifølge artikkel 75 i Egypts tidligere grunnlov måtte en president være født av egyptiske foreldre og være minst 40 år. I den nye grunnloven av 2014 opprettholdes kravene i artikkel 141, der det også er tilføyd at for å bli president kan verken en selv, ens foreldre eller ektefelle ha innehatt dobbelt statsborgerskap på noe tidspunkt. Til slutt kreves gjennomført verneplikt eller gyldig fritak fra tjenesten.

## Bakgrunn
Etter Hosni Mubaraks avgang 11. februar 2011 i den egyptiske revolusjonen i 2011 var embetet lenge ubesatt. Funksjonene til leder for stat og regjering ble midlertidig overført til øverstkommanderende for det egyptiske forsvaret, feltmarskalk Mohamed Hussein Tantawi. Etter presidentvalget i mai 2012 ble Mohammed Mursi innsatt som president, men han ble avsatt i juli 2013, og landet fikk en ny fungerende president, ʿAdlī Manṣūr. Etter valget i 2014 ble Abdel Fattah al-Sisi innsatt som ny president.

## Liste over presidenter

## Tilknytninger

## Referanser


## Eksterne lenker
*Egypt hos rulers.org 
*Egypt hos worldstatesmen.org
Den blinde ku

**Den blinde ku** er en norsk produsent av ost. Navnet kommer av at firmaet ble opprettet som følge av at grunnleggeren, Inger Rosenfeld, fikk den halvblinde kua «Melissa» i gave i sin femtiårsdag.

Bedriften holder til på småbruket Solheim i Ås. Ostene fra det lille meieriet ble godt mottatt i Frankrike, og da fabrikkutsalget gikk godt ble meieriet utvidet i 2002. I 2003 kjøpte Den blinde ku opp TINEs meierianlegg i Vikedal i Ryfylke, og i 2005 ble også Sand meieri i Ryfylke overtatt. I 2007 ble meieriet på Ås utvidet og all osteproduksjon ble flyttet tilbake til gården. I tillegg finnes utsalgssteder i Mathallen i Oslo og på Strømmen storsenter, samt i enkelte av de store matvarekjedene i Norge. Utsalget på Ski Storsenter ble lagt ned i 2014. 

I januar 2016 ble det foretatt endringer i selskapsstrukturen, idet selskapet leide ut driftsavtaler med eksterne aktører om driften av utsalgene ved Mathallen i Oslo og kafeen i Ås.

29. april 2018 brant meieribygningen og stallen ned til grunnen.

## Referanser


## Eksterne lenker
*
Pendelpilar

**Pendelpilar** er en konstruksjonsmetode for broer, hvor det er satt et ledd på pilarene i topp og bunn slik at de beveger seg med broens svingninger.

Prinsippet ble utviklet av den svenskfødte ingeniøren Axel Jacob Petersson, som var ansatt ved den norske jernbanens brokontor i det 19. århundre. Da Østfoldbanen ble åpnet mottok Petersson St. Olavs Orden for sin nyvinning, som ble brukt på en rekke av jernbaneviaduktene på Østfoldbanen, blant annet den i Hølen som stod ferdig i 1878 og ble åpnet i 1879.
Den fredrikshaldske kongevei

**Den fredrikshaldske kongevei** var navnet på veien mellom Christiania og Fredrikshald (Halden) fra 1703. 

Veien fulgte den nåværende Ekebergveien fra Oslo gate opp gjennom Ekebergskrenten, forbi Ekeberg gård og videre over Ekebergplatået til Ljabru. Denne traseen er så godt som identisk med veiløpet for «Den Fredrikhalske». Videre går traséen langs Øvre Prinsdals vei fram til kommunegrensa mot Nordre Follo, hvor veien fortsetter som Kongeveien sørover mot Ås kommune. Kommunegrensa til Ås krysses i en gammel steinhvelvsbro over Dalsbekken. Veien fortsetter over høydedaget ved Nøstvet, før den fortsetter som Gamle Kongevei til tettstedet Ås.

Videre følger Europavei 6 til riksgrensen og derfra til København i grove trekk kongetraséen. Brorparten av Den fredrikshaldske kongevei ligger gjemt under, eller er tilintetgjort av moderne veianlegg. Deler er bevart og fredet. 

## Historikk
Veiløpet går for en stor del tilbake til oldtid i form av stier og enkle kjerreveier. Opprustningen kom som en følge av behov for å flytte tyngre militært materiell gjennom Akershus og Østfold. Det var kong Christian IV, Christianias grunnlegger, som i sin tid gav forordning om å gjøre veien mellom Oslo og København til kjørevei for hest og vogn. Veien, som først var i kjørbar stand rundt 1700, fikk navn etter kong Fredrik IV. Den svenske krigerkongen Karl XII benyttet veien under det første norgesfelttoget i 1716. 

Den fredrikshaldske kongevei var hovedveien sørover fram til den gamle Mosseveien ble anlagt i 1860-årene.

## Referanser
Tomacco

**Tomacco** er originalt en fiktiv krysningsfrukt av tomat og tobakk skapt i *[[Simpsons]]*episoden E-I-E-I-(Annoyed Grunt). Metoden var egentlig bare funnet opp av manusforfatteren av episoden, Ian Maxtone-Graham. Frukten ble laget på ordentlig i 2003, og er en av få oppfunnede ord i *Simpsons* som har blitt virkelighet.

## Fiktiv Tomacco
:*Se artikkel for episoden, [[E-I-E-I-(Annoyed Grunt)]]*
Homer laget Tomacco ved et uhell da han plantet «bitte litt av alt» og dyrket sin tomat og tobakk med plutonium. Resultatet ble en tørr tomat, en kjerne av tobakk, og har &ndash; selv om mange figurer mente den smakte pyton &ndash; en høy avhengighetsgrad. Homer får solgt produktet kjapt til *Laramie cigarettes*, som ser muligheten for å selge deres produkter til barn lovlig. Sigarettselskapet la inn et bud 150 millioner dollar, men Homer bad så om 150 *milliarder*. Alle dyrene på gården unntatt en er avhengig. Da det er kun en plante igjen, stjeler firmaet planten, men en Tomacco-elskende sau redder den, får firmaets helikopter til å krasje, ødelegger planten, men overlever på et eller annet vis.
Faradays bur

**Faradays bur** er et **volum** som har en *elektrisk ledende avgrensende overflate*. Esker av metall er faradayske bur. Siden overflaten er elektrisk ledende kan det ikke oppstå elektriske potensialforskjeller mellom steder på overflaten. Av den grunn kan det ikke eksistere elektriske felter med opprinnelse utenfra inni volumet. Dette er det sentrale punkt. Et gitternett av metall kan også kalles en ledende overflate dersom maskene er små i forhold til størrelsen av buret den skaper.

Et faradaisk bur kan være frittsvevende eller koplet til noe, i sistnevnte tilfelle helst til **jord**. Dersom buret er frittsvevende kan buret (og innholdet) oppta hvilkensomhelst ladning i forhold til omgivelsene, men det indre volumet blir ikke påvirket; i prinsipp kan innmaten ikke måle burets spenningspotensial i forhold til de ytre omgivelser – eller noe som helst.

Et faradaysk bur er praktisk i høyspenningslaboratorier siden observatøren er sikret mot overslag på grunn av buret.
En personbil er et ufullstendig faradaysk bur, men i tilfelle av et tordenvær på en reise er bilen den beste beskyttelsen en kan ha.

Skjermede kabler som brukes i elektronikken utnytter dette prinsippet; elektriske felter sperres ute fra signallederne. Koaksialkabler arbeider etter et prinsipp som ikke har med burvirkningen å gjøre, men man får den så å si med på kjøpet.

Strengt tatt gjelder et Faradayisk bur kun for elektriske felt, ikke for magnetfelter. Alt etter burmetallets magnetiske egenskaper kan magnetfelter komme inn i buret. Metaller som leder magnetisme, skjermer for magnetfelter.

Buret er oppkalt etter den engelske fysikeren og kjemikeren Michael Faraday. Faraday bygde et slikt bur i 1836 og beviste da den beskyttende virkningen. SI-enheten for elektrisk kapasitet, farad, har også fått navnet sitt etter Michael Faraday.
Hvitløk

**Hvitløk** (*Allium sativum*) er en plante i påskeliljefamilien som er nært beslektet med kepaløk (vanlig løk), sjalottløk, purreløk og ramsløk. Den vokser ikke vilt, og antas å ha oppstått ved kultivering, sannsynligvis avledet fra arten *[[Allium longicuspis]]*, som vokser vilt i sydvest-Asia. Hvitløk har blitt brukt i uminnelige tider til både kulinariske og medisinale formål. Den delen av planten som oftest fortæres, er den delen som befinner seg i jorden, kalt **hodet**.

Hvitløk er lett å dyrke, og i milde klimaer kan den dyrkes året rundt. Kina er verdens desidert største produsent av hvitløk, og i 2012 anslås det at det ble dyrket om lag 20 millioner tonn i landet.

## Biologi og kjemi

Inntak av hvitløk fremkaller ofte uønsket lukt. Dette er fordi hvitløkens celler skades ved knusing, oppmaling eller tygging, og av dette frigjøres enzymet alliinase. Dette setter i gang dannelsen av svovelforbindelsen allicin (trolig en forsvarsmekanisme som skal hindre planten i å bli spist opp av dyr), som når den omdannes i fordøyelsessystemet blir til allyl-metylsulfid. Denne komponenten klarer ikke kroppen å bryte ned og overføre til blodstrømmen. Derfor kvitter kroppen seg med den illeluktende substansen gjennom avføring, tarmgass, lunger og hud. Fersk persille kan motvirke hvitløkslukten.

### Hvitløk og mennesker
Hvitløk er et utmerket immunstimulerende middel, som sammen med solhatt er en av de mest brukte urtene. Hvitløk ble beskrevet som medisin allerede for 5&nbsp;000 år siden, og i 1858 oppdaget Louis Pasteur hvitløkens antibiotiske egenskaper. Hvitløk inneholder stoffer som hemmer vekst av skadelige bakterier, sopp, virus og innvollsorm. Høyt innhold av svovelkomponenter og allicin gjør at hvitløk virker som et antibiotikum uten å skade nødvendig bakterieflora i tarmkanalen. Den har effektiv immunstimulerende og betennelsesdempende effekt. Hvitløk har spesielt virkeområde i forbindelse med lever, blod, hjerte-kar og immunforsvar. Den brukes ved forskjellige tilstander med infeksjon og betennelse, og som et generelt immunstimulerende middel. Rå hvitløk er også bra mot hoste, forkjølelse og bronkitt, og dersom man spiser hvitløk regelmessig, kan det forebygge forkjølelse og influensa. Hvitløk kan gjerne inntas sammen med solhatt og C-vitamin.

### Hvitløk og dyr
En rekke veterinærer anbefaler (fortsatt) å gi hunder hvitløk av ovennevnte grunner, men forskere har for lengst påvist en sammenheng mellom autoimmun anemi (en alvorlig sykdom som får immunsystemet til å angripe og ødelegge røde blodceller) hos hunder og inntak av hvitløk (og en del andre kål- og løk-grønnsaker). Tilsvarende kan også gjelde andre dyr. Det er imidlertid fortsatt uklart hva som trigger den negative responsen, som kan ha sammenheng med at immunforsvaret og bakteriefloraen i tarmkanalen alt er i ubalanse når det gis hvitløk. Slik kan trigge uventende kjemiske reaksjoner som kan lede til utløsning av den akutte sykdommen.

## Referanser


## Eksterne lenker
*Atlas over hvitløkssorter
* 
* NIFAB – Nasjonalt informasjonssenter for alternativ behandling (UiT)
Enderim

**Enderim** i dikt er når slutten av en verselinje rimer med slutten av en annen verselinje.
:Jeg elsker deg,
:du elsker meg...

I antikken ble enderim brukt i prosa av Cicero, og i vers som dette av Ovid:
:*Quot caelum stella to habet tua [[Roma]] puellae.
:«Himmelens stjerner er tallrike som jenter i ditt Roma.»
I kristne [[hymne]]r ble enderim trolig brukt for å markere linjeslutt, og som en videreføring av [[oldtiden]]s [[hebraisk]] [[poesi]]. At enderim ble så enerådende i [[lyrikk]], skapte et markert skille mellom antikken og [[middelalderen]], og [[Helena|den skjønne Helene]] undres over fenomenet da hun vekkes til live igjen i middelalderen, slik [[Goethe]] tenker seg dette i *Faust*. Hun utbryter i [[Kristen Gundelach]]s [[oversettelse]]:
:En klang seg synes til den annen føye,
:og har et ord til øret funnet vei,
:kommer et nyt og kjærtegner det første. 

På [[norrønt]] ble [[kvad]] med enderim kalt *runhent''.

## Referanser
Bonaventure Kalou

**Bonaventure Kalou** (født 12. januar 1978 i Oumé) er en ivoriansk tidligere fotballspiller. Han var spiss i den franske klubben Paris Saint-Germain (2005&ndash;2007). Kalou spilte sist (2010) for den nederlandske klubben SC Heerenveen samt på . Han fikk tilsammen 51 landskamper for .

Han begynte å spille for den nederlandske annendivisjonsklubben Excelsior Rotterdam, og ble deretter kjøpt av Feyenoord, i samme by, der han spilte i seks sesonger. I sesongene 2003/04 og 2004/05 spilte han for AJ Auxerre, før han i juni 2005 ble solgt til Paris Saint-Germain.

Broren Salomon Kalou er for øvrig også profesjonell fotballspiller.

## Referanser


## Eksterne lenker
*
Eco-Management and Audit Scheme

**Eco-Management and Audit Scheme** (EMAS) er et frivillige instrument i EU som anerkjenner organisasjoner som forbedrer sin miljøinnsats. EMAS-registrerte organisasjoner er forpliktet til å drive etter miljøvennlige metoder og til å rapportere sin miljøinnsats gjennom en publisering av en uavhengig verifisert miljørapport.

EMAS ble vedtatt av EU i juli 1993 og trådte i kraft i EU-landene 1. januar 1995.

I Norge er det Brønnøysundregistrene som administrerer ordningen.

## Eksterne lenker
* Brønnøysundregistrene: Eco-Management and Audit Scheme
Hydro Husnes

**Hydro Husnes**, tidligere **Sør-Norge Aluminium AS** (**SØRAL**), er et aluminiumsverk på Husnes i Kvinnherad i Vestland. Verket ble etablert i 1965. 

Hydro Husnes hadde en produksjonskapasitet på omtrent 185&nbsp;000 tonn elektrolysemetall pr. år inntil 2009. Målt etter årlig produksjonskapasitet er Hydro Husnes den fjerde største aluminiumprodusenten i Norge.

Hydro Husnes fremstiller primæraluminium i såkalte prebake-celler, noe som gir både gode produksjonsresultater og lave miljøutslipp. I støperiet blir alt metallet støpt ut som pressbolt. Hydro Husnes har omtrent 240 ansatte.

Fra april 2009 ble produksjonen redusert med ca. 50 % på ubestemt tid, på grunn av lave aluminiumspriser på verdensmarkedet. Dette medførte permitteringer for de ansatte.

I 2014 ble aluminiumsverket heleid av Hydro Aluminium og skiftet navn til Hydro Husnes. Råvaren er alumina fra Hydro Brasil.

I 2017 ble det investert 1,3 milliarder kroner for å oppgradere og gjenstarte produksjonslinje B, og oppnå en samlet produksjon på  tonn årlig i 2020.

## Referanser


## Se også
* Husnes-saken

## Eksterne lenker

* Hydro Husnes
The Twilight Samurai

***The Twilight Samurai*** (orig. tittel: ***Tasogare Seibei***) er et japansk filmdrama fra 2002 med Hiroyuki Sanada i hovedrollen.

## Sammendrag
Iguchi Seibei blir enkemann når hans kone bukker under for tuberkulose. Hans kone får en stor begravelse, mer enn Seibei, en lavrangert samurai har råd til. Om kvelden skynder Seibei seg hjem for å passe på sin eldre mor, som har demens, og sine to små døtre, Kayano og Ito. Selv om han er samurai, forsømmer Seibei utseendet sitt, og unnlater å bade eller barbere hodet eller være kledd som det sømmer seg for en samurai. Trivselen til de unge døtrene hans og medisinene til moren hans blir prioritet istedenfor nye klær eller utstyr til ham selv.

En høyt rangert samurai fra Seibeis klan, etter å ha hørt om Seibeis dyktighet med sverd ber Seibei å drepe Yogo, som hardnakket nekter å fratre sin stilling eller begå seppuku. Yogo har allerede drept en formidabel samurai som ble sendt for å drepe ham. Seibei blir lovet en økning i rang og lønn hvis han godtar dette farlige oppdraget. Seibei er veldig motvillig til å kjempe mot Yogo, og ber om en måned til å tenke over saken. Den nye klan-lederen blir irritert over dette, og beordrer Seibei utvist fra klanen. Seibei blir til slutt tvunget til å gå med på å forsøke oppdraget. Den kvelden lover Seibeis veileder at han skal sørge for at barna hans blir ivaretatt, hvis det verste skulle skje.

## Skuespillere
*Hiroyuki Sanada – Seibei Iguchi
*Rie Miyazawa – Tomoe Iinuma
*Nenji Kobayashi – Choubei Kusaka
*Ren Osugi – Toyotarou Kouda
*Mitsuru Fukikoshi – Michinojo Iinuma
*Hiroshi Kanbe – Naota
*Miki Itô – Kayano Iguchi
*Erina Hashiguchi – Ito Iguchi
*Reiko Kusamura – Iguchi's Mother
*Min Tanaka – Zenemon Yogo
*Keiko Kishi – Ito
*Tetsuro Tamba – Tozaemon Iguchi

## Eksterne lenker
* 
*
Finn Hald

**Finn Hald** (født 8. juli 1929, død 17. oktober 2010) var en norsk keramiker, grafiker og forfatter, bosatt i Son i Akershus. 

Hald fikk sin utdannelse ved Istituto statale d'arte per la ceramica i Faenza i Italia, og hospiterte så hos flere kunstnere. I 1956 giftet han seg med Dagny Revold, og de to flyttet til Son hvor da hadde felles atelier inntil hennes død i 2001. Dagnys og Finn Halds datter Christine Hald ble keramiker og kunstner som sine foreldre. I 2006 giftet Finn Hald seg på nytt, med tidligere ballettsjef ved Den norske Opera Anne Borg.

Hald holdt en rekke separatutstillinger i Norge og andre land, og deltok på mange kollektivutstillinger, inkludert Høstutstillingen. Han publiserte også flere diktsamlinger, skuespill og illustrerte bøker.

I 2009 utnevnte kongen Hald til ridder av 1. klasse av St. Olavs Orden «for hans kunstneriske innsats».

## Referanser


## Eksterne lenker
* Digital kopi av Roar Høylands, Dagny og Finn Halds bok ''Oppsving'' (Orfeus, 1996)
Khalid Boulahrouz

**Khalid Boulahrouz** (født 28. desember 1981 i Maassluis i Zuid-Holland) er en tidligere nederlandsk fotballspiller. Han spilte i forsvaret (midtstopper/høyreback) for  og for VfB Stuttgart. I Tyskland blir han kalt «Khalid der Kannibale» på grunn av evnen til å «spise opp» motstanderne.

Han debuterte for klubben RKC Waalwijk i 2002, og gikk til Hamburger SV på begynnelsen av 2004/05-sesongen. Imponerende spill gjorde at Marco van Basten tok ham ut i landslagstroppen. Han debuterte på landslaget 3. september 2004 i 3-0-seieren mot . Boulahrouz har per 23. juni 2008 spilt 26 landskamper. Han er 1.83 meter høy og veier 83 kilogram.

## Referanser


## Eksterne lenker
* 
* Hamburger SVs offisielle hjemmeside
Sandro Occhipinti

**Sandro Occhipinti** (født 12. juli 1980) er en norsk fotballspiller med norsk mor og italiensk far. Han er opprinnelig fra Kragerø, men bor i dag i Porsgrunn hvor han i mange år spilte for Pors Grenland. Fra 2011 skal han imidlertid spille for Skotfoss i 4. divisjon. Occhipinti spiller høyre eller venstre kant. Navnet Occhipinti betyr egentlig «øyenmaler» på italiensk språk.

## Eksterne lenker
*
Hvalkokeri

**Hvalkokeri** er et anlegg for fremstilling av hvalolje fra hval, hovedsakelig fra hvalspekket. Et hvalkokeri kan være landbasert, og kalles da en *[[hvalfangststasjon]]*, *hvalstasjon* eller en *landstasjon*.  Hvalkokeriet kan også være et flytende hvalkokeri, dvs. et spesialbygd fabrikkskip for pelagisk hvalfangst. 

Den industrielle  hvalfangsten, slik den ble drevet midt på 1900-tallet, var  basert på hvalfangstekspedisjoner med et flytende hvalkokeri som midtpunkt. Et slikt kokeri var en flytende fabrikk der hele hvalen ble utnyttet: Spekk, kjøtt, hvalbein. Hvaltenner og hvalbarder ble også utnyttet. 

En hvalfangstekspedisjon, slik det ble drevet midt på 1900-tallet, besto vanligvis av et flytende hvalkokeri med 9-10 hvalbåter. Fangsten ble hovedsakelig drevet i Sørishavet.  Hvalartene som ble fanget var bl.a. blåhval, finnhval, knølhval og spermhval. 

De første flytende hvalkokeriene fra begynnelsen på 1900-tallet hadde ikke utstyr til å heise hele hvalskrotter om bord. Dyrene ble fortøyd langs skutesida og flensingen foregikk utenbords. Med denne arbeidsmetoden var det begrenset hvor kokeriene kunne drive sin fangst. De måtte ligge i et smult farvann i le av land. Spekket utenpå dyrene ble tatt vare på og kokt til olje om bord, mens lite av dyret ellers ble utnyttet. Mange av hvalkokeriene fra denne tiden var gamle ombygde passasjerbåter. 

I mellomkrigstiden kom en ny type spesialbygde hvalkokerier med et nytt arrangement hvor hvalen heises inn på et skråplan akterut på skipet og opp på et dekk med flenseplan og kjøttplan – en såkalt opphalingsslipp. Mannskapene holdt hus akterut, mens offiserene holdt til forut. Midt over planet lå vinsjhuset. Hvalskrotten havnet først på et flenseplan, restene ble dradd videre fram til kjøttplan. I skroget under dekket lå selve kokeriet og oljetankene. 

En hvalfangstekspedisjon i pelagisk fangst trengte forsyninger, og tankene om bord på kokeriet var ikke store nok til å romme en sesongs fangst. Kokeriet fikk derfor flere ganger i løpet av sesongen besøk av tankbåt. 

## Referanser


## Se også
* Liste over flytende hvalkokerier
* Hvalfangststasjoner

## Eksterne lenker
* Bilder fra livet ombord i hvalkokeri FLK «Suderøy» i 1948
Tor Egil Horn

**Tor-Egil Moxness Horn** (født 1976) er en norsk tidligere fotballspiller. Han kom til Bodø/Glimt fra Brønnøysund Idrettslag i 1996 og fikk sin tippeligadebut i 1997. Horn hadde kontrakt med Bodø/Glimt til 2009, men la opp i 2007 på grunn av skadeproblemer. I 2004 ble han tatt ut i Åge Hareides , men på grunn av skader måtte Horn melde forfall. I 2004 var FC Brussels interessert i Horn, men Bodø/Glimt avslo fordi de ønsket å ha tre keepere i troppen.

De siste årene av den aktive karrieren slet Horn med en kneskade som ikke vil forsvinne og spilte svært få kamper fra 2005. Han var i gang med å trene seg opp til 2007-sesongen, men i mars 2007 kom meldingen om at han ikke ble så bra i kneet som han hadde håpet, og at han dermed bestemte seg for å legge opp.

## Meritter
* Tippeligasølv 2003
* Cupsølv 2003
* 1 U-21 landskamp

## Referanser
South Kensington undergrunnsstasjon

**South Kensington undergrunnsstasjon** er en stasjon på Londons undergrunnsbane, beliggende ved Cromwell Road og i nærheten av Natural History, Science og Victoria & Albert-museene. Stasjonen betjener linjene Circle, District (som deler spor og plattformer utendørs) og Piccadilly (som kjører i tunnel under Cromwell Road).

|}
## Eksterne lenker
* South Kensington Underground Station Transport for London (Engelsk)
Nothing Else Matters

**«Nothing Else Matters»** er en av de mest kjente låtene til thrash metal-bandet Metallica.

Burde ikke forveksles med den britiske stumfilmen Nothing Else Matters fra 1920.

## Historie

«Nothing Else Matters» ble oppført på albumet *Metallica*, eller *The Black Album* som det ble kalt.
I en dokumentar om «classic albums», fortalte vokalist James Hetfield at sangen egentlig var for personlig til å komme på et album. Gitarist Kirk Hammett mente den burde komme på deres nye album i 1991. Begynnelsen er ganske enkel, da fingerspillet går i en Em-akkord med bare åpne strenger (E0 – G – H – E1 – H – G), noe som gjør det til en av sangene de fleste Metallica-fans lærer seg først. I et intervju med VH1 sa James Hetfield:

Sangen ble ikke umiddelbart populær hos fansen fordi den ikke var lik resten av Metallicas verk, men den tiltrakk seg mange andre fans, spesielt kvinnelige sådan.

## Med symfonien

Komponisten Michael Kamen var med å lage deler av sangen da den trengte litt mer symfoni. Michael Kamen ønsket etter innspillingen mer samarbeid med bandet, noe som 8 år senere skulle bli virkelig med S&M.

En «elevator version» av sangen, der James Hetfields stemme, og en akustisk gitar og symfonien ble lagd i etterkant, men kun internt. Den ble aldri på noen måte gitt ut til folket, men kun for å poengtere Michael Kamens innspill i sangen.

Sangen har blitt spilt av flere artister som cover-låter, også i MTV ICON som var et show dedikert til Metallica.
I 1999 ble den oppført i Metallicas S&M (Symphony & Metallica), en konsert som ble spilt sammen med San Francisco Symphony Orchestra. Denne konserten fikk senere flere priser for beste «Rock symphony».

## Referanser


## Kilder
*Plateselskapet Warner Bros presentasjon av «Nothing Else Matters»

## Eksterne lenker
*
Viggja

**Viggja** er en bygd og et tettsted i Skaun kommune i Trøndelag. Tettstedet har  innbyggere per 1. januar  (hele Viggja har 632 innbyggere), og ligger på sørsiden av Orkdalsfjorden, vest for innløpet til Gaulosen.

## Vigs gods
På Viggja står en minnestein om slaget på Vigg i 1095. Steinen ble reist 17. mai 1896. Den forteller at 30 menn fra Vigg falt i slaget på Stiklestad i 1030. Den forteller også om mannen som det hevdes grunnla Nidarholm kloster på Munkholmen, Sigurd Ullstreng, som var Magnus Berrføtts lendmann på Viggja. Sommeren 1994 ble det gjennomført arkeologiske utgravinger med mange funn. 

Før reformasjonen i Norge var hovedgården Viggja en del av Elgeseter klostergods. I 1548 fikk Peder Pedersen på Husby kongelig len over Skaun, Børsa og Buvik med Viggja som hovedsete. Lenet ble innlemmet i Reinskloster len 4. januar 1567, og overført videre til Trondhjems len før 1575.

## Referanser


## Eksterne lenker
* Minnestein på Viggja
Aruna Dindane

**Aruna Dindane** (født 26. november 1980 i Abidjan) er en ivoriansk fotballspiller. Han spiller i angrepet for Lekhwiya (i Qatar) og på . 

Sommeren 2000 gikk Dindane fra ASEC Mimosas til RSC Anderlecht, og han hjalp laget til å vinne det belgiske ligamesterskapet to ganger (2001 og 2004). I juni 2005 signerte han en kontrakt med den franske toppklubben Lens.

Dindane har spilt flere landskamper for Elfenbenskysten, og deltok i VM 2006, der han scoret to mål i landets siste VM-kamp, mot . Elfenbenskysten lå under med 0-2, men kom sterkt tilbake og vant kampen 3-2.

## Referanser


## Eksterne lenker
*